Di erschti urkundligi Erwähnig vo Grafehuse hät im Gründigsjohr vom Chloster Allerheilige (Schaffhuse, 1050) stattgfunde, aber scho im 9. Johrhundert hän Mönch vo de Chlöster St. Blasie und Rhynau agfange, de Schwarzwald z rode.[2] 1096 isch e Zelle vo me Schaffhuser Mönch durch de Bischof vo Chonstanz ygweiht worre. Vo 1285 bis in's 16. Johrhundert hät Grafehuse Stadträcht gha. Im Johr 1525 isch's an's Chloster St. Blasie verschänkt worre, allerdings ghört bis hütt e chleis Waldstück zu Schaffhuse. 1791 isch di bekannti Bierbrauerei Rothus gründet worre.[3]